1993D0195 — SL — 27.12.2005 — 023.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B ODLOČBA KOMISIJE z dne 2. februarja 1993 o pogojih v zvezi z zdravstvenim varstvom živali in izdajanju veterinarskih spričeval za ponovni vstop registriranih konjev za dirke, tekmovanja in kulturne prireditve po začasnem izvozu (93/195/EGS) (UL L 086, 6.4.1993, p.1)

spremenjena z:





spremenjena z:









▼B

ODLOČBA KOMISIJE

z dne 2. februarja 1993

o pogojih v zvezi z zdravstvenim varstvom živali in izdajanju veterinarskih spričeval za ponovni vstop registriranih konjev za dirke, tekmovanja in kulturne prireditve po začasnem izvozu

(93/195/EGS)







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti, ob upoštevanju Direktive Sveta 90/426/EGS z dne 26. junija 1990 o pogojih v zvezi z zdravstvenim varstvom živali, ki urejajo premeščanje in uvoz kopitarjev iz tretjih držav ( 1 ), kakor je bila nazadnje spremenjena z Direktivo 92/36/EGS ( 2 ), in zlasti člena 19(ii) Direktive, ker je bil z Odločbo Sveta 79/542/EGS ( 3 ), kakor je bila nazadnje spremenjena z Odločbo Komisije 93/100/EGS ( 4 ), določen seznam tretjih držav, iz katerih države članice dovolijo uvoz zlasti kopitarjev; ker je treba tudi upoštevati regionalizacijo nekaterih tretjih držav iz zgoraj navedenega seznama, za katero velja Odločba Komisije 92/160/EGS ( 5 ), kakor je bila spremenjena z Odločbo 92/161/EGS ( 6 ); ker so se pristojni nacionalni veterinarski organi zavezali, da v 24 urah s telegramom, teleksom ali faksom obvestijo Komisijo in države članice o potrditvi pojava katere koli kužne ali nalezljive bolezni pri kopitarjih s seznamov A in B Mednarodnega urada za kužne bolezni živali (OIE) ali o sprejetju cepljenja proti kateri koli od teh bolezni ali, v ustreznem roku, o kakršnih koli predlaganih spremembah nacionalnih predpisov za uvoz konjev; ker imajo različne kategorije konjev svoje lastne značilnosti in se njihov uvoz dovoljuje za različne namene; ker je zato treba določiti posebne zdravstvene zahteve za ponovni vstop po začasnem izvozu registriranih konjev za dirke, tekmovanja in kulturne prireditve; ker se ob upoštevanju enakovrednih zdravstvenih razmer na dirkališčih in prostorih, kjer potekajo tekmovanja ali kulturne prireditve, ter glede na osamitev od konjev slabšega zdravstvenega stanja zdi priporočljivo določiti enotno veterinarsko spričevalo za ponovni vstop registriranih konjev za dirke, tekmovanja in kulturne prireditve po začasnem izvozu v tretje države; ker so ukrepi, predvideni s to odločbo, v skladu z mnenjem Stalnega veterinarskega odbora, SPREJELA NASLEDNJO ODLOČBO:







Člen 1

Države članice brez poseganja v Odločbo 92/160/EGS dovolijo ponovni vstop registriranih konjev za dirke, tekmovanja in kulturne prireditve po začasnem izvozu, kadar:

— se vrnejo iz tretjih držav, navedenih v delih I in II posebnega stolpca za kopitarje v Prilogi k Odločbi 79/542/EGS, v katere so bili začasno izvoženi bodisi neposredno bodisi po tranzitu skozi druge države iste skupine iz Priloge I k tej odločbi,

— izpolnjujejo zahteve, določene v vzorcu veterinarskega spričevala iz Priloge II k tej odločbi,

▼M23

— so se udeležili posebnih dirk, tekmovanj ali kulturnih prireditev v Kanadi ali Združenih državah Amerike in izpolnjujejo zahteve, določene v zdravstvenem spričevalu v skladu z vzorcem zdravstvenega spričevala iz Priloge III k tej odločbi,

▼M10

— so nastopili na dirki za svetovni pokal v Dubaju in izpolnjujejo vse zahteve iz zdravstvenega spričevala skladno z vzorcem iz Priloge IV k tej odločbi,

▼M12

— so se udeležili Melbournskega pokala in izpolnjujejo zahteve, določene v zdravstvenem spričevalu v skladu z vzorcem iz Priloge V k tej odločbi,

▼M17

— so sodelovali na mednarodnih dirkah Japan Cup in Hong Kong International Races in izpolnjujejo zahteve, določene v veterinarskem spričevalu v skladu z vzorcem, določenim v Prilogi VI k tej odločbi,

▼M25

— so se udeležili tekmovanja Endurance World Cup, ne glede na to v kateri državi, odobreni v skladu z Direktivo 90/426/EGS, poteka tekmovanje, in izpolnjujejo zahteve, določene v zdravstvenem spričevalu v skladu z vzorcem iz Priloge VII k tej odločbi,

▼M20

— so sodelovali na mednarodnih tekmovanjih v Avstraliji, Kanadi, Združenih državah Amerike, Hong Kongu, na Japonskem, v Singapurju ali Združenih arabskih emiratih ter izpolnjujejo zahteve iz veterinarskega spričevala v skladu z vzorcem iz Priloge VIII k tej odločbi,

▼M24

— so se udeležili konjeniških prireditev za olimpijske igre, pripravljalnih testnih prireditev ali paraolimpijskih iger in izpolnjujejo zahteve, določene v zdravstvenem spričevalu v skladu z vzorcem zdravstvenega spričevala iz Priloge IX k tej odločbi.

▼B

Člen 2

Ta odločba je naslovljena na države članice.









PRILOGA I

▼A1

Skupina A

▼M8

Švica, Grenlandija, Islandija

▼B

Skupina B

▼A2

Avstralija (AU), Bolgarija (BG), Belorusija (BY), Hrvaška (HR), Nekdanja jugoslovanska republika Makedonija (807), Nova Zelandija (NZ), Romunija (RO), Rusija ( 7 ) (RU), Ukrajina (UA), Zvezna republika Jugoslavija (YU)

▼B

Skupina C

▼M16

Kanada (CA), Hongkong (HK), Japonska (JP), Republika Koreja (KR), Makao (MO), Malezija (polotok) (MY), Singapur (SG), Tajska (TH), Združene države Amerike (US)

▼B

Skupina D

▼M22

Argentina (AR), Barbados (BB), Bermudi (BM), Bolivija (BO), Brazilija (7) (BR), Čile (CL), Kostarika (7) (CR), Kuba (CU), Jamajka (JM), Mehika (7) (MX), Peru (7) (PE), Paragvaj (PY), Urugvaj (UY)

▼B

Skupina E

▼A2

Združeni arabski emirati (AE), Bahrajn (BH), Alžirija (DZ), Egipt (7) (EG), Izrael (IL), Jordanija (JO), Kuvajt (KW), Libanon (LB), Libija (LY), Maroko (MA), Mauritius (MU), Oman (OM), Katar (QA), Saudova Arabija (7) (SA), Sirija (SY), Tunizija (TN), Turčija (7) (TR)

▼B









PRILOGA II

►(6) A1

►(6) M8

►(6) M16

►(6) A2

►(6) A2

►(6) M22

▼M23









PRILOGA III

▼M10









PRILOGA IV

▼M12









PRILOGA V

▼M17









PRILOGA VI

▼M25









PRILOGA VII

▼M20









PRILOGA VIII

▼M24









PRILOGA IX